OL 2018 - Pyeongchang: OL-øvelser kan bli strøket
OL-øvelser kan bli strøket
14. februar kl 11:28av Daniel Røed-Johansen
Været har budt på store problemer for OL-arrangøren. Og spesielt alpint har vært hardt rammet. Tirsdagens superkombinasjon ble amputert, og flere øvelser er blitt utsatt.
Spørsmålet mange stiller seg, er hva som skjer med de øvelsene. Kan medaljeøvelser bli strøket fra programmet?
- Jo flere dager vi går uten å kunne kjøre, desto større er sjansen for at det skjer, sier rennsjef for alpint, Atle Skårdal til Aftonbladet.
- Krisen er allerede i gang. Så lenge vi ikke kan følge planen, er det krise. Vi trenger ikke å stryke øvelser ennå, men vi har ikke uendelig mange dager å ta av lenger. Vi må få gjennomført øvelsene torsdag og fredag, hvis ikke begynner problemene å bli veldig store, sier Skårdal.